Avis juridique important

|

31994L0063

Οδηγία 94/63/ΕΚ του Ευρωπαϊκού Κοινοβουλίου και του Συμβουλίου της 20ής Δεκεμβρίου 1994 για τον έλεγχο των εκπομπών πτητικών οργανικών ουσιών (VOC) που προέρχονται από την αποθήκευση βενζίνης και τη διάθεσή της από τις τερματικές εγκαταστάσεις στους σταθμούς διανομής καυσίμων

Επίσημη Εφημερίδα αριθ. L 365 της 31/12/1994 σ. 0024 - 0033 Φινλανδική ειδική έκδοση: Κεφάλαιο 12 τόμος 2 σ. 0196  Σουηδική ειδική έκδοση: Κεφάλαιο 12 τόμος 2 σ. 0196

ΟΔΗΓΙΑ 94/63/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 20ής Δεκεμβρίου 1994 για  τον έλεγχο των εκπομπών πτητικών οργανικών ουσιών (VOC) που προέρχονται από την αποθήκευση βενζίνης  και τη διάθεσή της από τις τερματικές εγκαταστάσεις στους σταθμούς διανομής καυσίμων ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α, την πρόταση της Επιτροπής (1), τη γνώμη της Οικονομικής και Κοινωνικής Επιτροπής (2), Αποφασίζοντας με τη διαδικασία του άρθρου 189 Β της συνθήκης (3), Εκτιμώντας: ότι διαδοχικά προγράμματα δράσης των Ευρωπαϊκών Κοινοτήτων για την προστασία του περιβάλλοντος (4)  υπογράμμισαν τη σημασία της πρόληψης και του περιορισμού της ατμοσφαιρικής ρύπανσης 7 ότι οι εκπομπές πτητικών οργανικών ουσιών (VOC) του πετρελαίου και των άλλων διαλυτών στην  Κοινότητα θα φθάσουν τα 10 εκατομμύρια περίπου τόνους το χρόνο, εάν δεν ληφθούν μέτρα ελέγχου 7 ότι  οι εκπομπές VOC συμβάλλουν στη δημιουργία φωτοχημικών οξειδωτικών ουσιών όπως το όζον, το οποίο, σε  υψηλές συγκεντρώσεις, μπορεί να προκαλέσει βλάβες στην ανθρώπινη υγεία και στη βλάστηση καθώς και  στα πράγματα 7 ότι μερικές από τις εκπομπές VOC του πετρελαίου χαρακτηρίζονται ως τοξικές,  καρκινογόνες ή τερατογόνες 7 ότι η Κοινότητα υπέγραψε στις 2 Απριλίου 1992 το πρωτόκολλο της σύμβασης του 1979 σχετικά με τη  διασυνοριακή ατμοσφαιρική ρύπανση σε μεγάλη απόσταση που αφορά τον έλεγχο των εκπομπών πτητικών  οργανικών ουσιών (VOC) ή τη διασυνοριακή ροή τους, η οποία προβλέπει σημαντικό περιορισμό των  εκπομπών VOC 7 ότι ένα σημαντικό βήμα στην πορεία για το γενικότερο περιορισμό των εκπομπών VOC στην Κοινότητα  πραγματοποιήθηκε με την οδηγία 91/441/ΕΟΚ του Συμβουλίου της 26ης Ιουνίου 1991 για την τροποποίηση  της οδηγίας 70/220/ΕΟΚ σχετικά με την προσέγγιση των νομοθεσιών των κρατών μελών για τα μέτρα που  πρέπει να ληφθούν κατά της ρύπανσης του αέρα από τις εκπομπές οχημάτων με κινητήρα (5), η οποία  προβλέπει τη μείωση κατά 80 έως 90 % περίπου μέσα σε 10 έως 15 χρόνια των εκπομπών VOC των  καυσαερίων καθώς και των εκπομπών λόγω εξάτμισης των καυσίμων των αυτοκινήτων, που αντιπροσωπεύουν  το 40 % περίπου των σημερινών οφειλομένων στον άνθρωπο εκπομπών VOC στην ατμόσφαιρα 7 ότι, κατά την  έκδοση της εν λόγω οδηγίας, ζητήθηκε από την Επιτροπή να υποβάλει πρόταση οδηγίας για μέτρα  περιορισμού των απωλειών λόγω εξάτμισης σε κάθε στάδιο της διαδικασίας αποθήκευσης και διάθεσης  καυσίμων για κινητήρες 7 ότι οι εκπομπές VOC  από το σύστημα αποθήκευσης και διάθεσης βενζίνης αντιπροσωπεύουν περίπου 500  000 τόνους το χρόνο, ήτοι το 5 % των συνολικών εκπομπών VOC ανθρώπινης προέλευσης στην Κοινότητα 7  ότι οι εκπομπές αυτές, ιδίως στις αστικές περιοχές, συμβάλλουν σημαντικά στην ατμοσφαιρική ρύπανση  7 ότι οι διαθέσιμες τεχνολογίες μπορούν να εξασφαλίσουν τον σημαντικό περιορισμό των απωλειών λόγω  εξάτμισης στο σύστημα διάθεσης βενζίνης, ιδιαίτερα με την ανάκτηση των δημιουργουμένων ατμών 7 ότι, για λόγους διεθνούς τυποποίησης και ασφάλειας κατά τη φόρτωση των πλοίων, πρέπει να  καταρτιστούν πρότυπα στο επίπεδο της διεθνούς οργάνωσης ναυτιλίας για τον έλεγχο του ατμού και τα  συστήματα ανάκτησης τα οποία θα εφαρμόζονται τόσο στις εγκαταστάσεις φόρτωσης όσο και στα πλοία 7  ότι η Κοινότητα πρέπει, ως εκ τούτου, να προσπαθήσει να εξασφαλίσει ότι θα εισαχθούν οι αναγκαίες  διατάξεις στη σύμβαση Marpol στα πλαίσια της τρέχουσας αναθεώρηση της Marpol που αναμένεται να  ολοκληρωθεί το 1996 και ότι, σε περίπτωση που δεν αναθεωρηθεί μ' αυτό τον τρόπο η σύμβαση Marpol, η  Κοινότητα, μετά από συζήτηση με τους κυριότερους εμπορικούς εταίρους της, θα πρέπει να προτείνει  κατάλληλα μέτρα τα οποία θα εφαρμόζονται στα πλοία και τις λιμενικές εγκαταστάσεις που εξυπηρετούν  πλοία 7 ότι θα απαιτηθεί συμπληρωματική δράση για τον περιορισμό των εκπομπών ατμών που δημιουργούνται κατά  τη διάρκεια των εργασιών ανεφοδιασμού σε καύσιμα στους σταθμούς καυσίμων, εκπομπών που σήμερα  ανέρχονται σε 200 000 περίπου τόνους το χρόνο, ελέγχοντας έτσι όλες τις εκπομπές ατμών που  παράγονται κατά τη διάθεση βενζίνης 7 ότι, για να αποφευχθούν οι στρεβλώσεις του ανταγωνισμού και να εξασφαλιστεί η λειτουργία της  εσωτερικής αγοράς, απαιτείται η εναρμόνιση ορισμένων μέτρων όσον αφορά τη διάθεση βενζίνης,  λαμβάνοντας ως βάση ένα υψηλό επίπεδο προστασίας του περιβάλλοντος 7 ότι θα πρέπει ωστόσο να ληφθούν υπόψη τα πλεονεκτήματα και οι επιβαρύνσεις που μπορούν να προκύψουν  από την ανάληψη δράσης ή την έλλειψη δράσης 7 ότι, υπό αυτές τις προϋποθέσεις, θα πρέπει να  προβλεφθούν δυνατότητες παρέκκλισης, και μερικές φορές, εξαίρεσης για ορισμένες περιπτώσεις 7 ότι  θα πρέπει να δοθεί σε ορισμένα κράτη μέλη η δυνατότητα να διαθέτουν μεγαλύτερη προθεσμία  προσαρμογής προκειμένου να ληφθούν υπόψη τα βασιζόμενα σε διαφορετικές αρχές σημαντικά μέτρα για το  περιβάλλον, τα οποία έχουν ενδεχομένως λάβει στον τομέα αυτό, ή η ειδική επιβάρυνση που  συνεπάγονται τα μέτρα που προβλέπει η παρούσα οδηγία λόγω της διάρθρωσης του δικτύου διανομής τους  7 ότι η κοινοτική δράση πρέπει να λαμβάνει υπόψη τις περιβαλλοντικές συνθήκες που επικρατούν στις  διάφορες περιφέρειες της Κοινότητας 7 ότι, προς το σκοπό αυτό, τα κράτη μέλη οφείλουν να μπορούν να  διατηρήσουν ή να επιβάλουν αυστηρότερα μέτρα όσον αφορά τις απώλειες λόγω εξάτμισης των σταθερών  εγκαταστάσεων σε ολόκληρη την επικράτειά τους ή στις γεωγραφικές περιοχές όπου έχει αποδειχθεί ότι  τα μέτρα αυτά είναι αναγκαία για την προστασία της ανθρώπινης υγείας ή του περιβάλλοντος λόγω  ειδικών συνθηκών 7 ότι η παραγράφος 1 των άρθρων 3, 4 και 6 της παρούσας οδηγίας εφαρμόζεται με την επιφύλαξη της  οδηγίας 83/189/ΕΟΚ του Συμβουλίου της 28ης Μαρτίου 1983 για την καθιέρωση μιας διαδικασίας  πληροφόρησης στον τομέα των τεχνικών προτύπων και προδιαγραφών (1) 7 ότι απαιτείται η καθιέρωση εναρμονισμένων προδιαγραφών για τον εξοπλισμό πλήρωσης των βυτιοφόρων  αυτοκινήτων από τον πυθμένα ώστε να εξασφαλίζεται η δυνατότητα ελεύθερης εμπορίας της βενζίνης και  του σχετικού εξοπλισμού εντός της Κοινότητας και υψηλό επίπεδο ασφαλείας 7 ότι θα πρέπει να  προβλεφθεί η τυποποίηση των προδιαγραφών αυτών καθώς και η δυνατότητα προσαρμογής τους προς την  τεχνική πρόοδο 7 ότι πρέπει να συσταθεί μια επιτροπή η οποία θα επικουρεί την Επιτροπή για την προσαρμογή των  παραρτημάτων της παρούσας οδηγίας προς την τεχνική πρόοδο, ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Πεδίο εφαρμογής Η παρούσα οδηγία εφαρμόζεται σε όλες τις εργασίες, τις εγκαταστάσεις, τα οχήματα και τα σκάφη που  χρησιμοποιούνται για την αποθήκευση, τη φόρτωση και τη μεταφορά βενζίνης από μια τερματική  εγκατάσταση προς μια άλλη ή από μια τερματική εγκατάσταση προς ένα σταθμό διανομής. Άρθρο 2 Ορισμοί Για τους σκοπούς της παρούσας οδηγίας, νοούνται ως: α) «βενζίνη»: κάθε παράγωγο πετρελαίου, με ή χωρίς πρόσθετα, με πίεση ατμών (μέθοδος Reid)  τουλάχιστον ίση προς 27,6 kilopascal, που προορίζεται να χρησιμοποιηθεί ως καύσιμο οχημάτων με  κινητήρα, εξαιρουμένου του υγραερίου (LPG.) 7 β) «ατμοί»: όλες οι ουσίες σε αέρια κατάσταση οι οποίες προκύπτουν από την εξάτμιση της βενζίνης 7 γ) «εγκαταστάσεις αποθήκευσης»: όλες οι μόνιμες δεξαμένες τερματικής εγκατάστασης που  χρησιμοποιούνται για την αποθήκευση βενζίνης 7 δ) «τερματικές εργκαταστάσεις»: όλες οι εγκαταστάσεις οι οποίες χρησιμοποιούνται για την αποθήκευση  και τη φόρτωση βενζίνης σε βυτιοφόρα αυτοκίνητα, βυτιοφόρα βαγόνια ή σκάφη, συμπεριλαμβανομένων  όλων των εγκαταστάσεων αποθήκευσης στο χώρο των εγκαταστάσεων 7 ε) «κινητή δεξαμενή»: κάθε δεξαμενή, μεταφερόμενη οδικώς, σιδηροδρομικώς ή διά πλωτής οδού η οποία  χρησιμοποιείται για τη μεταφορά βενζίνης από μια τερματική εγκατάσταση σε άλλη ή από μια τερματική  εγκατάσταση σε σταθμό διανομής 7 στ) «σταθμοί διανομής»: όλες οι εγκαταστάσεις για την παροχή βενζίνης σε δεξαμενές καυσίμων  οχημάτων με κινητήρα από μόνιμες δεξαμενές αποθήκευσης 7 ζ) «υφιστάμενες» εγκαταστάσεις αποθήκευσης βενζίνης, «υφιστάμενες» εγκαταστάσεις φόρτωσης,  «υφιστάμενοι» σταθμοί διανομής και «υφιστάμενες» κινητές δεξαμενές: οι εγκαταστάσεις, οι σταθμοί  διανομής και οι κινητές δεξαμενές που λειτουργούσαν ήδη πριν από την ημερομηνία που αναφέρεται στο  άρθρο 10 ή για τις οποίες είχε χορηγηθεί άδεια κατασκευής ή λειτουργίας, εφόσον το απαιτεί η εθνική  νομοθεσία, πριν από την ημερομηνία που αναφέρεται στο άρθρο 10 7 η) «νέες» εγκαταστάσεις αποθήκευσης βενζίνης, «νέες» εγκαταστάσεις φόρτωσης, «νέοι» σταθμοί  διανομής και «νέες» κινητές δεξαμενές: οι εγκαταστάσεις, οι σταθμοί διανομής και οι κινητές  δεξαμενές που δεν καλύπτονται από το στοιχείο ζ) 7 θ) «διακίνηση»: η μεγαλύτερη συνολική ετήσια ποσότητα βενζίνης που φορτώθηκε σε κινητές δεξαμενές  από μια εγκατάσταση αποθήκευσης σε τερματική εγκατάσταση ή από σταθμό διανομής κατά τη διάρκεια των  τριών προηγουμένων ετών 7 ι) «μονάδα ανάκτησης ατμών»: ο εξοπλισμός για την ανάκτηση βενζίνης από ατμούς, συμπεριλαμβανομένων  των ενδεχόμενων συστημάτων ρυθμιστικών δεξαμενών μιας τερματικής εγκατάστασης 7 ια) «σκάφος»: πλοίο εσωτερικής ναυσιπλοΐας, όπως ορίζεται στο κεφάλαιο 1 της οδηγίας 82/714/ΕΟΚ του  Συμβουλίου της 4ης Οκτωβρίου 1982 περί θεσπίσεως τεχνικών προδιαγραφών για τα πλοία εσωτερικής  ναυσιπλοΐας (1) 7 ιβ) «τιμή αναφοράς-στόχος»: η κατευθυντήρια γραμμή που ορίζεται για τη γενική εκτίμηση της  επάρκειας των τεχνικών μέτρων των παραρτημάτων και δεν αποτελεί οριακή τιμή βάσει της οποίας θα  μετριέται η απόδοση των επιμέρους εγκαταστάσεων, τερματικών εγκαταστάσεων και σταθμών διανομής 7 ιγ) «ενδιάμεση αποθήκευση ατμών»: η ενδιάμεση αποθήκευση των ατμών μέσα σε δεξαμενή σταθερής οροφής  σε τερματική εγκατάσταση προκειμένου να μεταφερθούν αργότερα και να ανακτηθούν σε άλλη τερματική  εγκατάσταση. Η διοχέτευση των ατμών από μια εγκατάσταση αποθήκευσης τερματικής εγκατάστασης σε μια  άλλη της ίδιας τερματικής εγκατάστασης δεν μπορεί να θεωρείται ως ενδιάμεση αποθήκευση ατμών κατά  την έννοια της παρούσας οδηγίας 7 ιδ) «εγκατάσταση φόρτωσης»: κάθε μέρος τερματικής εγκατάστασης όπου μπορεί να φορτώνεται βενζίνη σε  κινητές δεξαμενές. Οι εγκαταστάσεις φόρτωσης βυτιοφόρων αυτοκινήτων απαρτίζονται από μία ή  περισσότερες «εξέδρες φόρτωσης» 7 ιε) «εξέδρα φόρτωσης»: κάθε κατασκευή σε τερματική εγκατάσταση όπου μπορεί, ανά πάσα στιγμή, να  φορτώνεται βενζίνη σε βυτιοφόρο αυτοκίνητο. Άρθρο 3 Εγκαταστάσεις αποθήκευσης των τερματικών εγκαταστάσεων 1.  Ο σχεδιασμός και η λειτουργία των εγκαταστάσεων αποθήκευσης πρέπει να ανταποκρίνονται στις  τεχνικές διατάξεις του παραρτήματος I. Οι διατάξεις αυτές έχουν στόχο τη μείωση της συνολικής ετήσιας απώλειας βενζίνης που οφείλεται στη  φόρτωση και την αποθήκευση, σε οποιαδήποτε εγκατάσταση αποθήκευσης τερματικού σταθμού, έως κάτω από  την τιμή αναφοράς-στόχου 0,01 W/W % της διακίνησης. Τα κράτη μέλη μπορούν να διατηρούν ή να επιβάλλουν αυστηρότερα μέτρα στο σύνολο του εδάφους τους ή  σε γεωγραφικές ζώνες όπου διαπιστώνεται ότι τα μέτρα αυτά είναι αναγκαία για την προστασία της  ανθρώπινης υγείας ή του περιβάλλοντος, λόγω ιδιαιτέρων συνθηκών. Τα κράτη μέλη μπορούν να θεσπίζουν τεχνικά μέτρα για τη μείωση των απωλειών βενζίνης, εκτός εκείνων  που προβλέπονται στο παράρτημα I, εφόσον αποδεικνύεται ότι αυτά τα εναλλακτικά μέτρα έχουν  τουλάχιστον την ίδια αποτελεσματικότητα. Τα κράτη μέλη ενημερώνουν τα άλλα κράτη μέλη και την Επιτροπή για τα τυχόν υφιστάμενα μέτρα ή τα  ειδικά μέτρα που αναφέρονται στην παρούσα παράγραφο και τα οποία προτίθενται να λάβουν,  διευκρινίζοντας τους σχετικούς λόγους. 2.  Η παράγραφος 1 εφαρμόζεται: α) από την ημερομηνία που προβλέπεται στο άρθρο 10 για τις νέες εγκαταστάσεις 7 β) τρία χρόνια μετά την ημερομηνία που προβλέπεται στο άρθρο 10 για τις υφιστάμενες εγκαταστάσεις,  αν η διακίνηση βενζίνης η οποία φορτώνεται σε μια τερματική εγκατάσταση είναι μεγαλύτερη από 50 000  τόνους κατ' έτος 7 γ) έξι χρόνια μετά την ημερομηνία που προβλέπεται στο άρθρο 10 για τις υφιστάμενες εγκαταστάσεις,  αν η διακίνηση βενζίνης η οποία φορτώνεται σε μια τερματική εγκατάσταση είναι μεγαλύτερη από 25 000  τόνους κατ' έτος 7 δ) εννέα χρόνια μετά την ημερομηνία που προβλέπεται στο άρθρο 10 για όλες τις άλλες υφιστάμενες  εγκαταστάσεις αποθήκευσης βενζίνης στις τερματικές εγκαταστάσεις. Άρθρο 4 Φόρτωση και εκφόρτωση κινητών δεξαμενών σε τερματικές εγκαταστάσεις 1.  Ο σχεδιασμός και η λειτουργία του εξοπλισμού φόρτωσης και εκφόρτωσης πρέπει να ανταποκρίνονται  στις τεχνικές διατάξεις του παραρτήματος II. Οι διατάξεις αυτές έχουν στόχο τη μείωση της συνολικής ετήσιας απώλειας βενζίνης που οφείλεται στη  φόρτωση και την εκφόρτωση κινητών δεξαμενών τερματικών εγκαταστάσεων έως κάτω από την τιμή  αναφοράς-στόχου 0,005 W/W % της διακίνησης. Τα κράτη μέλη μπορούν να διατηρούν ή να επιβάλλουν αυστηρότερα μέτρα στο σύνολο του εδάφους τους ή  σε γεωγραφικές ζώνες όπου διαπιστώνεται ότι τα μέτρα αυτά είναι αναγκαία για την προστασία της  ανθρώπινης υγείας ή του περιβάλλοντος, λόγω ιδιαιτέρων συνθηκών. Τα κράτη μέλη μπορούν να θεσπίζουν τεχνικά μέτρα για τη μείωση των απωλειών βενζίνης εκτός εκείνων  που προβλέπονται στο παράρτημα II, εφόσον αποδεικνύεται ότι αυτά τα εναλλακτικά μέτρα έχουν  τουλάχιστον την ίδια αποτελεσματικότητα. Τα κράτη μέλη ενημερώνουν τα άλλα κράτη μέλη και την Επιτροπή για τα τυχόν υφιστάμενα μέτρα ή τα  ειδικά μέτρα που αναφέρονται στην παρούσα παράγραφο και τα οποία προτίθενται να λάβουν,  διευκρινίζοντας τους σχετικούς λόγους. Η Επιτροπή επαληθεύει τη συμβατότητα των μέτρων αυτών με τις  διατάξεις της συνθήκης και εκείνες της παρούσας παραγράφου. Όλες οι τερματικές εγκαταστάσεις με εξοπλισμούς φόρτωσης βυτιοφόρων αυτοκινήτων πρέπει να διαθέτουν  τουλάχιστον μία εξέδρα πλήρωσης η οποία να πληροί τις προδιαγραφές για εξοπλισμό φόρτωσης από τον  πυθμένα οι οποίες καθορίζονται στο παράρτημα IV. Οι προδιαγραφές αυτές επανεξετάζονται τακτικά,  και, ενδεχομένως, αναθεωρούνται με τη διαδικασία του άρθρου 8. 2.  Η παράγραφος 1 εφαρμόζεται: α) από την ημερομηνία που προβλέπεται στο άρθρο 10 για τις νέες τερματικές εγκαταστάσεις φόρτωσης  βυτιοφόρων αυτοκινήτων, βυτιοφόρων βαγονιών ή/και σκαφών 7 β) τρία χρόνια μετά την ημερομηνία που προβλέπεται στο άρθρο 10 για τις υφιστάμενες τερματικές  εγκαταστάσεις φόρτωσης βυτιοφόρων αυτοκινήτων, βυτιοφόρων βαγονιών, ή/και σκαφών, αν η διακίνηση  είναι μεγαλύτερη από 150 000 τόνους το χρόνο 7 γ) έξι χρόνια μετά την ημερομηνία που προβλέπεται στο άρθρο 10 για τις υφιστάμενες τερματικές  εγκαταστάσεις φόρτωσης βυτιοφόρων αυτοκινήτων και βυτιοφόρων βαγονιών, αν η διακίνηση είναι  μεγαλύτερη από 25 000 τόνους το χρόνο 7 δ) εννέα χρόνια μετά την ημερομηνία που προβλέπεται στο άρθρο 10 για κάθε άλλη υφιστάμενη  εγκατάσταση φόρτωσης στις τερματικές εγκαταστάσεις φόρτωσης βυτιοφόρων αυτοκινήτων και βυτιοφόρων  βαγονιών. 3.  Εννέα χρόνια μετά την ημερομηνία που προβλέπεται στο άρθρο 10, οι απαιτήσεις σχετικά με τις  εγκαταστάσεις φόρτωσης από τον πυθμένα που ορίζονται στο παράρτημα IV εφαρμόζονται σε όλες τις  εξέδρες φόρτωσης βυτιοφόρων αυτοκινήτων όλων των τερματικών εγκαταστάσεων, πλην εκείνων που  απολαύουν παρέκκλισης δυνάμει της παραγράφου 4. 4.  Κατά παρέκκλιση, οι παράγραφοι 1 και 3 δεν εφαρμόζονται: α) στις υφιστάμενες τερματικές εγκαταστάσεις που διακινούν λιγότερο από 10 000 τόνους το χρόνο και β) στις νέες τερματικές εγκαταστάσεις που διακινούν λιγότερο από 5 000 τόνους το χρόνο όταν  ευρίσκονται σε μικρά απομακρυσμένα νησιά. Τα κράτη μέλη ενημερώνουν την Επιτροπή σχετικά με τις τερματικές εγκαταστάσεις τις οποίες αφορά μια  τέτοια παρέκκλιση με την έκθεση που προβλέπεται στο άρθρο 9. 5.  Το Βασίλειο της Ισπανίας μπορεί να παραχωρήσει παρέκκλιση ενός έτους από την προθεσμία που  ορίζεται στην παράγραφο 2 στοιχείο β). Άρθρο 5 Κινητές δεξαμενές 1.  Οι κινητές δεξαμενές πρέπει να σχεδιάζονται και να λειτουργούν σύμφωνα με τις ακόλουθες  διατάξεις: α) οι κινητές δεξαμενές πρέπει να σχεδιάζονται και να λειτουργούν κατά τρόπο ώστε οι υπολειμματικοί  ατμοί να συγκρατούνται στη δεξαμενή μετά την εκφόρτωση της βενζίνης 7 β) οι κινητές δεξαμενές με τις οποίες παρέχεται βενζίνη στους σταθμούς διανομής και τις τερματικές  εγκαταστάσεις πρέπει να σχεδιάζονται και να λειτουργούν κατά τρόπο ώστε να δέχονται και να  συγκρατούν τους επιστρεφόμενους ατμούς τους προερχόμενους από τις εγκαταστάσεις αποθήκευσης των  σταθμών διανομής ή των τερματικών εγκαταστάσεων. Για τα βυτιοφόρα βαγόνια, αυτό απαιτείται μόνον  εάν παρέχουν βενζίνη σε σταθμούς διανομής ή σε τερματικές εγκαταστάσεις όπου χρησιμοποιείται η  ενδιάμεση αποθήκευση των ατμών 7 γ) εκτός από τις διαφυγές αερίου από τις βαλβίδες ασφαλείας, οι ατμοί που αναφέρονται στα στοιχεία  α) και β) πρέπει να συγκρατούνται στην κινητή δεξαμενή έως τον τερματισμό της επαναπλήρωσής της σε  μια τερματική εγκατάσταση. Αν η κινητή δεξαμενή, μετά την εκφόρτωση της βενζίνης, χρησιμοποιείται για άλλα προϊόντα εκτός της  βενζίνης, στο μέτρο που δεν είναι δυνατή η ανάκτηση ή η ενδιάμεση αποθήκευση των ατμών, ο  εξαερισμός της δεξαμενής μπορεί να επιτρέπεται σε γεωγραφική ζώνη όπου οι εκπομπές δεν είναι πιθανό  να συμβάλλουν σημαντικά στη δημιουργία περιβαλλοντικών προβλημάτων ή προβλημάτων υγείας 7 δ) οι αρμόδιες αρχές των κρατών μελών πρέπει να εξασφαλίζουν ότι τα βυτιοφόρα αυτοκίνητα  υποβάλλονται, σε τακτά χρονικά διαστήματα, σε έλεγχο πίεσης για να εξακριβωθεί η στεγανότητά τους  στους ατμούς, και ότι οι βαλβίδες κενού και πίεσης σε όλες τις κινητές δεξαμενές υποβάλλονται  περιοδικώς σε επιθεώρηση ορθής λειτουργίας. 2.  Η παράγραφος 1 εφαρμόζεται: α) από την ημερομηνία που προβλέπεται στο άρθρο 10 για τα νέα βυτιοφόρα αυτοκίνητα, βυτιοφόρα  βαγόνια και σκάφη 7 β) τρία χρόνια μετά την ημερομηνία που προβλέπεται στο άρθρο 10 για τα υφιστάμενα βυτιοφόρα βαγόνια  και σκάφη, αν φορτώνονται σε τερματική εγκατάσταση όπου εφαρμόζονται οι διατάξεις του άρθρου 4  παράγραφος 1 7 γ) στα υφιστάμενα βυτιοφόρα αυτοκίνητα όταν εξοπλίζονται εκ των υστέρων για φόρτωση από τον πυθμένα  σύμφωνα με τις προδιαγραφές του παραρτήματος IV. 3.  Κατά παρέκκλιση, η παράγραφος 1 στοιχεία α), β) και γ) δεν εφαρμόζεται στις απώλειες ατμών που  οφείλονται σε μετρήσεις που διεξάγονται με βυθομετρικές ράβδους και οι οποίες αφορούν: α) υφιστάμενες κινητές δεξαμενές και β) νέες κινητές δεξαμενές που τίθενται σε λειτουργία κατά τα τέσσερα έτη έπειτα από την ημερομηνία  που αναφέρεται στο άρθρο 10. Άρθρο 6 Φόρτωση στις εγκαταστάσεις αποθήκευσης των σταθμών διανομής 1.  Ο σχεδιασμός και η λειτουργία των εγκαταστάσεων φόρτωσης και αποθήκευσης πρέπει να  ανταποκρίνονται στις τεχνικές διατάξεις του παραρτήματος III. Οι διατάξεις αυτές έχουν στόχο τη μείωση της συνολικής ετήσιας απώλειας βενζίνης που οφείλεται στη  φόρτωση στις εγκαταστάσεις αποθήκευσης των σταθμών διανομής, έως κάτω από την τιμή αναφοράς-στόχου  0,01 W/W % της διακίνησης. Τα κράτη μέλη μπορούν να διατηρούν ή να επιβάλλουν αυστηρότερα μέτρα στο σύνολο του εδάφους τους ή  σε γεωγραφικές ζώνες όπου διαπιστώνεται ότι τα μέτρα αυτά είναι αναγκαία για την προστασία της  ανθρώπινης υγείας ή του περιβάλλοντος, λόγω ειδικών συνθηκών. Τα κράτη μέλη μπορούν να θεσπίζουν τεχνικά μέτρα για τη μείωση των απωλειών βενζίνης εκτός εκείνων  που προβλέπονται στο παράρτημα III, εφόσον αποδεικνύεται ότι αυτά τα εναλλακτικά μέτρα έχουν  τουλάχιστον την ίδια αποτελεσματικότητα. Τα κράτη μέλη ενημερώνουν τα άλλα κράτη μέλη και την Επιτροπή για τα τυχόν υφιστάμενα μέτρα ή τα  ειδικά μέτρα που αναφέρονται στην παρούσα παράγραφο και τα οποία προτίθενται να λάβουν,  διευκρινίζοντας τους σχετικούς λόγους. 2.  Η παράγραφος 1 εφαρμόζεται: α) από την ημερομηνία που προβλέπεται στο άρθρο 10 για τους νέους σταθμούς διανομής 7 β) τρία χρόνια μετά την ημερομηνία που προβλέπεται στο άρθρο 10: - για τους υφιστάμενους σταθμούς διανομής με διακίνηση μεγαλύτερη από 1 000 m³/έτος, - για τους υφιστάμενους σταθμούς διανομής, ανεξάρτητα από τη διακίνησή τους, οι οποίοι είναι  εγκατεστημένοι κάτω από μόνιμες κατοικίες ή στέγες επαγγελματικής δραστηριότητας 7 γ) έξι χρόνια μετά την ημερομηνία που προβλέπεται στο άρθρο 10 για τους υφιστάμενους σταθμούς  διανομής με διακίνηση μεγαλύτερη από 500 m³/έτος 7 δ) εννέα χρόνια μετά την ημερομηνία που προβλέπεται στο άρθρο 10 για όλους τους άλλους υφιστάμενους  σταθμούς διανομής. 3.  Κατά παρέκκλιση, οι παράγραφοι 1 και 2 δεν εφαρμόζονται στους σταθμούς διανομής με διακίνηση  κάτω των 100 m³ το χρόνο. 4.  Τα κράτη μέλη μπορούν να παραχωρούν παρεκκλίσεις από τις απαιτήσεις της παραγράφου 1 για τους  σταθμούς διανομής με ετήσια διακίνηση μικρότερη από 500 m³ το χρόνο, εφόσον ο σταθμός διανομής  βρίσκεται σε γεωγραφική ζώνη ή τοποθεσία όπου οι εκπομπές ατμών δεν είναι πιθανό να συμβάλλουν  σημαντικά στη δημιουργία περιβαλλοντικών προβλημάτων ή προβλημάτων υγείας. Τα κράτη μέλη ενημερώνουν την Επιτροπή σχετικά με τις λεπτομέρειες που ισχύουν σε κάθε ζώνη στην  οποία σκοπεύουν να παραχωρήσουν τέτοιες παρεκκλίσεις στα πλαίσια των εκθέσεων που καταρτίζουν  δυνάμει του άρθρου 9 και, στη συνέχεια, σχετικά με κάθε αλλαγή στις ζώνες αυτές. 5.  Το Βασίλειο των Κάτω Χωρών μπορεί να παραχωρεί παρέκκλιση από το οριζόμενο στην παράγραφο 2  χρονοδιάγραμμα, υπό τους ακόλουθους όρους: - τα απαιτούμενα δυνάμει του παρόντος άρθρου μέτρα υλοποιούνται ως μέρος ενός ευρύτερου υφιστάμενου  εθνικού προγράμματος για τους σταθμούς διανομής, το οποίο αποβλέπει στην ταυτόχρονη αντιμετώπιση  πολλών περιβαλλοντικών προβλήματων, όπως η ρύπανση του νερού και της ατμόσφαιρας, η ρύπανση του  εδάφους και η ρύπανση λόγω αποβλήτων, και το οποίο υλοποιείται σύμφωνα με αυστηρό χρονοδιάγραμμα, - η μεταβολή του χρονοδιαγράμματος επιτρέπεται επί δύο έτη το πολύ, ενώ όλα τα προγράμματα θα  πρέπει να έχουν ολοκληρωθεί εντός της προθεσμίας που προβλέπει η παράγραφος 2 στοιχείο δ), - να κοινοποιηθεί στην Επιτροπή η απόφαση για την παρέκκλιση από το οριζόμενο στην παράγραφο 2  χρονοδιάγραμμα, μαζί με πλήρη στοιχεία για την ακριβή έκταση και τα χρονικά όρια της παρέκκλισης. 6.  Το Βασίλειο της Ισπανίας και η Πορτογαλική Δημοκρατία μπορούν να παραχωρήσουν παρέκκλιση ενός  έτους από την προθεσμία που ορίζεται στην παράγραφο 2 στοιχείο β). Άρθρο 7 Τροποποιήσεις των παραρτημάτων Εξαιρουμένων των οριακών τιμών του παραρτήματος II σημείο 2, οι τροποποιήσεις που απαιτούνται για  την προσαρμογή των παραρτημάτων της παρούσας οδηγίας στην τεχνική πρόοδο θεσπίζονται σύμφωνα με τη  διαδικασία του άρθρου 8. Άρθρο 8 Η επιτροπή 1.  Η Επιτροπή επικουρείται από μια επιτροπή την οποία αποτελούν αντιπρόσωποι των κρατών μελών και  της οποίας προεδρεύει ο αντιπρόσωπος της Επιτροπής. 2.  Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που θα πρέπει να  ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να  ορίζει ο πρόεδρος ανάλογα με τον επείγονται χαρακτήρα του θέματος. Η γνώμη δίνεται με την  πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που  καλείται να λάβει το Συμβούλιο ύστερα από πρόταση της Επιτροπής. Κατά την ψηφοφορία στην επιτροπή,  οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο  πρόεδρος δεν λαμβάνει μέρος στην ψηφοφορία. 3.  Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής. Εάν τα σχεδιαζόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή  υποβάλλει, αμελλητί, στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο  αποφασίζει με ειδική πλειοψηφία. Εάν το Συμβούλιο δεν αποφασίσει, εντός τριών μηνών από την ημερομηνία υποβολής της πρότασης, τα  προτεινόμενα μέτρα θεσπίζονται από την Επιτροπή. Άρθρο 9 Παρακολούθηση και κατάρτιση εκθέσεων Οι εκθέσεις σχετικά με την εφαρμογή της παρούσας οδηγίας καταρτίζονται με τη διαδικασία του άρθρου  5 της οδηγίας 91/692/ΕΟΚ του Συμβουλίου της 23ης Δεκεμβρίου 1991 για την τυποποίηση και τον  εξορθολογισμό των εκθέσεων που αφορούν την εφαρμογή ορισμένων οδηγιών για το περιβάλλον (1). Η  Επιτροπή καλείται να συνοδεύσει την πρώτη έκθεσή της, εφόσον ενδείκνυται, με προτάσεις για την  τροποποίηση της παρούσας οδηγίας, συμπεριλαμβανομένης ιδίως της διεύρυνσης του πεδίου της  προκειμένου να συμπεριληφθούν ο έλεγχος του ατμού και τα συστήματα ανάκτησης για τις εγκαταστάσεις  φόρτωσης και τα πλοία. Άρθρο 10 Μεταφορά της οδηγίας στην εθνική νομοθεσία 1.  Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι  αναγκαίες για να συμμορφωθούν προς την παρούσα οδηγία έως τις 31 Δεκεμβρίου 1995. Πληροφορούν  αμέσως την Επιτροπή σχετικά. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή  συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για  την αναφορά αυτή καθορίζονται από τα κράτη μέλη. 2.  Τα κράτη μέλη ανακοινώνουν στην Επιτροπή το κείμενο των διατάξεων εθνικού δικαίου που θεσπίζουν  στον τομέα ο οποίος διέπεται από την παρούσα οδηγία. Άρθρο 11 Τελική διάταξη Η παρούσα οδηγία απευθύνεται στα κράτη μέλη. Βρυξέλλες, 20 Δεκεμβρίου 1994. Για το Ευρωπαϊκό Κοινοβούλιο Ο Πρόεδρος K. HΔNSCH Για το Συμβούλιο Ο Πρόεδρος K. KINKEL (1) ΕΕ αριθ. C 227 της 3. 9. 1992, σ. 3 και ΕΕ αριθ. C 270 της 6. 10. 1993, σ.  12. (2) ΕΕ αριθ. C 73 της 15. 3. 1993, σ. 6. (3) Γνώμη του Ευρωπαϊκού Κοινοβουλίου της 24ης Ιουνίου 1993 (ΕΕ αριθ. C 194 της 19. 7. 1993, σ.  325). Κοινή θέση του Συμβουλίου της 4ης Οκτωβρίου 1993 (δεν έχει ακόμα δημοσιευθεί στην Επίσημη  Εφημερίδα) και απόφαση του Ευρωπαϊκού Κοινοβουλίου της 9ης Μαρτίου 1994 (ΕΕ αριθ. C 91 της 28. 3.  1994, σ. 82). Επιβεβαιώθηκε στις 2 Δεκεμβρίου 1993 (ΕΕ αριθ. C 342 της 20. 12. 1993, σ. 15). Κοινό σχέδιο της επιτροπής συνδιαλλαγής της 8ης Νοεμβρίου 1994. (4) ΕΕ αριθ. C 112 της 20. 12. 1973, σ. 1, ΕΕ αριθ. C 139 της 13. 6. 1977, σ. 1, ΕΕ αριθ. C 46 της  17. 2. 1983, σ. 1 και ΕΕ αριθ. C 328 της 7. 12. 1987, σ. 1. (5) ΕΕ αριθ. L 242 της 30. 8. 1991, σ. 2. (1) ΕΕ αριθ. L 109 της 26. 4. 1983, σ. 8. Οδηγία όπως τροποποιήθηκε τελευταία από την απόφαση  92/400/ΕΟΚ της Επιτροπής (ΕΕ αριθ. L 221 της 6. 8. 1992, σ. 55). (1) ΕΕ αριθ. L 301 της 28. 10. 1982, σ. 1. (1) ΕΕ αριθ. L 377 της 31. 12. 1991, σ. 48.  ΠΑΡΑΡΤΗΜΑ I ΑΠΑΙΤΗΣΕΙΣ ΓΙΑ ΤΙΣ ΕΓΚΑΤΑΣΤΑΣΕΙΣ ΑΠΟΘΗΚΕΥΣΗΣ ΤΩΝ ΤΕΡΜΑΤΙΚΩΝ ΕΓΚΑΤΑΣΤΑΣΕΩΝ  1.  Το εξωτερικό τοίχωμα και η οροφή των υπέργειων δεξαμενών βάφονται με χρώμα, συνολικής θερμικής  ανακλαστικότητας τουλάχιστον 70 %. Οι εργασίες μπορούν να προγραμματίζονται έτσι ώστε να  διεξάγονται ως τμήμα του συνήθους κύκλου συντήρησης των δεξαμενών εντός τριετούς χρονικού  διαστήματος. Τα κράτη μέλη μπορούν να χορηγούν παρέκκλιση από την παρούσα διάταξη εφόσον αυτό  απαιτείται για την προστασία γεωγραφικών ζωνών, με ειδικά χαρακτηριστικά οι οποίες έχουν καθορισθεί  από τις εθνικές αρχές. Η παρούσα διάταξη δεν εφαρμόζεται στις δεξαμενές που είναι συνδεδεμένες με μονάδα ανάκτησης των  ατμών η οποία πληροί τις απαιτήσεις του σημείου 2 του παραρτήματος II. 2.  Οι δεξαμενές με εξωτερική επιπλέουσα οροφή είναι εφοδιασμένες με ένα πρώτο παρέμβυσμα, το οποίο  καλύπτει το δακτυλιοειδές διάστημα μεταξύ του τοιχώματος της δεξαμενής και της εξωτερικής  περιφέρειας της επιπλέουσας οροφής, και με ένα δεύτερο παρέμβυσμα προσαρμοσμένο πάνω από το πρώτο.  Τα παρεμβύσματα πρέπει να σχεδιάζονται ούτως ώστε να επιτυγχάνουν συνολική συγκράτηση των ατμών  κατά 95 % τουλάχιστον, σε σχέση με αντίστοιχη δεξαμενή σταθερής οροφής που δεν είναι εφοδιασμένη με  σύστημα συγκράτησης των ατμών (δηλαδή δεξαμενή σταθερής οροφής εφοδιασμένη μόνο με ανακουφιστική  βαλβίδα κενού και πίεσης). 3.  Όλες οι νέες εγκαταστάσεις αποθήκευσης τερματικών εγκαταστάσεων, όπου απαιτείται ανάκτηση ατμών  σύμφωνα με το άρθρο 4 της οδηγίας (βλέπε παράρτημα II) πρέπει να είναι είτε: α) δεξαμενές σταθερής οροφής συνδεδεμένες με τη συσκευή ανάκτησης ατμών, σύμφωνα με τις διατάξεις  του παραρτήματος II, είτε β) να είναι σχεδιασμένες με επιπλέουσα οροφή, είτε εξωτερική είτε εσωτερική, και εφοδιασμένες με  πρώτο και δεύτερο παρέμβυσμα, σύμφωνα με τις απαιτήσεις λειτουργίας που ορίζονται στο σημείο 2. 4.  Οι υφιστάμενες δεξαμενές σταθερής οροφής πρέπει είτε: α) να συνδέονται με μονάδα ανάκτησης ατμών σύμφωνα με τις διατάξεις του παραρτήματος II ή β) να φέρουν εσωτερική επιπλέουσα οροφή με ένα πρώτο παρέμβυσμα το οποίο εξασφαλίζει ολική  συγκράτηση ατμών 90 % τουλάχιστον, σε σχέση με τις αντίστοιχες δεξαμενές σταθερής οροφής που δεν  είναι εφοδιασμένες με σύστημα συγκράτησης των ατμών. 5.  Οι διατάξεις για τη συγκράτηση των ατμών οι οποίες αναφέρονται στα σημεία 3 και 4 δεν  εφαρμόζονται στις δεξαμενές σταθερής οροφής των τερματικών εγκαταστάσεων όπου επιτρέπεται η  ενδιάμεση αποθήκευση των ατμών σύμφωνα με το σημείο 1 του παραρτήματος II.  ΠΑΡΑΡΤΗΜΑ II ΑΠΑΙΤΗΣΕΙΣ ΓΙΑ ΤΙΣ ΕΓΚΑΤΑΣΤΑΣΕΙΣ ΦΟΡΤΩΣΗΣ ΚΑΙ ΕΚΦΟΡΤΩΣΗΣ ΣΤΙΣ ΤΕΡΜΑΤΙΚΕΣ  ΕΓΚΑΤΑΣΤΑΣΕΙΣ 1.  Οι εκτοπιζόμενοι κατά τη φόρτωση κινητής δεξαμενής ατμοί επιστρέφονται μέσω ενός  ατμοστεγούς αγωγού σε μονάδα ανάκτησης ατμών στην τερματική εγκατάσταση προκειμένου να μετατραπούν  σε καύσιμο. Η παρούσα διάταξη δεν εφαρμόζεται στα βυτιοφόρα αυτοκίνητα στα οποία η φόρτωση γίνεται από το άνω  μέρος, όσο αυτός ο τρόπος φόρτωσης επιτρέπεται. Στις τερματικές εγκαταστάσεις που φορτώνουν πετρέλαιο σε σκάφη, η μονάδα ανάκτησης ατμών είναι  δυνατό να αντικαθίσταται από μια μονάδα καύσης των ατμών, εφόσον η ανάκτηση ατμών είναι επικίνδυνη  ή τεχνικά ανέφικτη εξαιτίας του όγκου των επιστρεφόμενων ατμών. Οι απαιτήσεις σχετικά με τις  ατμοσφαιρικές εκπομπές της μονάδας ανάκτησης ατμών ισχύουν και για τη μονάδα καύσης των ατμών. Στις τερματικές εγκαταστάσεις όπου διακινούνται λιγότερο από 25 000 τόνοι/έτος, η άμεση ανάκτηση  των ατμών στην τερματική εγκατάσταση μπορεί να αντικαθίσταται από ενδιάμεση αποθήκευση. 2.  Η μέση συγκέντρωση ατμών στο σωλήνα εξαγωγής της μονάδας ανάκτησης ατμών - διορθωμένη ως προς  την αραίωση κατά τη διάρκεια της επεξεργασίας - δεν πρέπει να υπερβαίνει τα 35 (normal cubicmeter)  g/Nm³ ανά ώρα. Για τις μονάδες ανάκτησης ατμών των οποίων η εγκατάσταση έχει γίνει πριν από την 1η Ιανουαρίου  1993, το Ηνωμένο Βασίλειο μπορεί να παραχωρήσει παρέκκλιση από την οριζόμενη στο παράρτημα II  οριακή τιμή των 35 g/Nm³ ανά ώρα, υπό τις ακόλουθες προϋποθέσεις: - η εγκατάσταση να τηρεί την οριακή τιμή των 50 g/Nm³ ανά ώρα, μετρούμενη σύμφωνα με τις  προδιαγραφές που ορίζονται στο παράρτημα II, - η παρέκκλιση να τερματιστεί εννέα έτη το αργότερο μετά την αναφερόμενη στο άρθρο 10 ημερομηνία, - να γνωστοποιηθούν στην Επιτροπή οι επιμέρους εγκαταστάσεις που αφορά αυτή η παρέκκλιση,  συμπεριλαμβανομένων πληροφοριών για τη συνολική ποσότητα βενζίνης που διακινούν και για τους ατμούς  που εκπέμπουν. Οι αρμόδιες αρχές των κρατών μελών πρέπει να διασφαλίζουν ότι οι μέθοδοι μέτρησης και ανάλυσης και  η συχνότητά τους είναι καθορισμένες. Οι μετρήσεις πρέπει να πραγματοποιούνται κατά τη διάρκεια μιας πλήρους ημέρας εργασίας (τουλάχιστον  επτά ωρών) σε περίοδο κανονικής διακίνησης. Οι μετρήσεις μπορεί να είναι συνεχείς ή ασυνεχείς. Αν πρόκειται για ασυνεχείς μετρήσεις, αυτές  πρέπει να διενεργούνται τουλάχιστον τέσσερις φορές την ώρα. Το συνολικό σφάλμα μέτρησης που οφείλεται στον χρησιμοποιούμενο εξοπλισμό, το αέριο βαθμονόμησης  και τη χρησιμοποιούμενη μέθοδο δεν πρέπει να υπερβαίνει το 10 % της μετρούμενης τιμής. Με τον χρησιμοποιούμενο εξοπλισμό πρέπει να είναι δυνατό να πραγματοποιούνται μετρήσεις και μικρών  συγκεντρώσεων τουλάχιστον μέχρι 3 g/Nm³. Η ακρίβεια πρέπει να είναι τουλάχιστον ίση με το 95 % της μετρούμενης τιμής. 3.  Οι αρμόδιες αρχές των κρατών μελών πρέπει να μεριμνούν ώστε οι αγωγοί σύνδεσης και οι  σωληνώσεις να ελέγχονται τακτικά για την ανίχνευση των διαρροών. 4.  Οι αρμόδιες αρχές των κρατών μελών πρέπει να μεριμνούν ώστε οι εργασίες φόρτωσης να  διακόπτονται αμέσως στο επίπεδο της εξέδρας σε περίπτωση διαρροής ατμών. Ο αναγκαίος εξοπλισμός για  τις εν λόγω ενέργειες διακοπής πρέπει να είναι εγκατεστημένος στην εξέδρα. 5.  Όπου επιτρέπεται η φόρτωση κινητών δεξαμενών από το άνω μέρος, η απόληξη του σωληνοβραχίονα  φόρτωσης πρέπει να κρατείται κοντά στον πυθμένα της κινητής δεξαμενής ούτως ώστε να αποφεύγεται  τυχόν εκσφενδόνιση σταγόνων του υγρού.  ΠΑΡΑΡΤΗΜΑ III ΑΠΑΙΤΗΣΕΙΣ ΓΙΑ ΤΙΣ ΕΓΚΑΤΑΣΤΑΣΕΙΣ ΦΟΡΤΩΣΗΣ ΚΑΙ ΑΠΟΘΗΚΕΥΣΗΣ ΣΕ ΣΤΑΘΜΟΥΣ  ΔΙΑΝΟΜΗΣ ΚΑΙ ΣΕ ΤΕΡΜΑΤΙΚΕΣ ΕΓΚΑΤΑΣΤΑΣΕΙΣ ΟΠΟΥ ΓΙΝΕΤΑΙ ΕΝΔΙΑΜΕΣΗ ΑΠΟΘΗΚΕΥΣΗ ΑΤΜΩΝ Οι ατμοί που  εκτοπίζονται κατά την παράδοση πετρελαίου στις εγκαταστάσεις αποθήκευσης των σταθμών διανομής και  των δεξαμενών σταθερής οροφής που χρησιμοποιούνται για την ενδιάμεση αποθήκευση ατμών πρέπει να  επιστρέφονται, μέσω ενός ατμοστεγούς αγωγού, στην κινητή δεξαμενή που παραδίδει το πετρέλαιο. Οι  εργασίες φόρτωσης μπορούν να πραγματοποιούνται μόνον όταν οι μηχανισμοί αυτοί βρίσκονται στη θέση  τους και λειτουργούν ικανοποιητικά.  ΠΑΡΑΡΤΗΜΑ IV ΠΡΟΔΙΑΓΡΑΦΕΣ ΓΙΑ ΤΗ ΦΟΡΤΩΣΗ ΑΠΟ ΤΟΝ ΠΥΘΜΕΝΑ, ΤΗ ΣΥΛΛΟΓΗ ΤΩΝ ΑΤΜΩΝ ΚΑΙ ΤΗΝ  ΠΡΟΣΤΑΣΙΑ ΑΠΟ ΥΠΕΡΠΛΗΡΩΣΗ ΤΩΝ ΕΥΡΩΠΑΪΚΩΝ ΒΥΤΙΟΦΟΡΩΗ ΑΥΤΟΚΙΝΗΤΩΝ 1. Σύνδεσμοι 1.1. Ο σύνδεσμος για τη μετάγγιση υγρών στο σωληνοβραχίονα φόρτωσης πρέπει να είναι θηλυκός  σύνδεσμος συναρμοζόμενος με αρσενικό εξάρτημα προσαρμογής API 4 ιντσών (101,6 mm) επί του  βυτιοφόρου, όπως ορίζεται στην ακόλουθη δημοσίευση: - API RECOMMENDED PRACTICE 1004 SEVENTH EDITION, NOVEMBER 1988 Bottom Loading and Vapour Recovery for MC-306 Tank Motor Vehicles (Section 2.1.1.1 - Type of  Adapter used for Bottom Loading) 1.2. Ο σύνδεσμος συλλογής των ατμών στον αγωγό συλλογής των ατμών της εξέδρας φόρτωσης πρέπει να  είναι θηλυκός με έκκεντρο και αύλακα συναρμοζόμενος με αρσενικό εξάρτημα προσαρμογής 4 ιντσών  (101,6 mm) με έκκεντρο και αύλακα επί του βυτιοφόρου, όπως ορίζεται στην ακόλουθη δημοσίευση: - API RECOMMENDED PRACTICE 1004 SEVENTH EDITION, NOVEMBER 1988 Bottom Loading and Vapour Recovery for MC-306 Tank Motor Vehicles (Section 4.1.1.2 - Vapour  Recovery Adapter) 2. Συνθήκες φόρτωσης 2.1. Η παροχή, υπό κανονικές συνθήκες, πρέπει να είναι 2 300 l/min (κατ' ανώτατο όριο: 2 500 l/min)  ανά σωληνοβραχίονα φόρτωσης. 2.2. Όταν η τερματική εγκατάσταση λειτουργεί με τη μέγιστη ζήτηση, το σύστημα συλλογής ατμών της  εξέδρας φόρτωσης, συμπεριλαμβανομένου, όπου υπάρχει, του συστήματος ανάκτησης ατμών, επιτρέπεται να  δημιουργεί μέγιστη αντίθλιψη 55 mbar στο εξάρτημα προσαρμογής για τη συλλογή των ατμών προς την  πλευρά του οχήματος. 2.3. Όλα τα εγκεκριμένα βυτιοφόρα οχήματα που φορτώνονται από τον πυθμένα οφείλουν να φέρουν  αναγνωριστική πινακίδα που αναφέρει τον ανώτατο αριθμό σωληνοβραχιόνων φόρτωσης που επιτρέπεται να  λειτουργούν ταυτόχρονα, εξασφαλίζοντας παράλληλα ότι δεν διαφεύγουν ατμοί μέσω των βαλβίδων P και V  των αυτοτελών διαμερισμάτων, όταν η μέγιστη αντίθλιψη της εγκατάστασης είναι 55 mbar, όπως ορίζεται  στο σημείο 2.2. 3. Σύνδεση του ανιχνευτή υπερπλήρωσης με τη γείωση του οχήματος Η εξέδρα φόρτωσης πρέπει να είναι εξοπλισμένη με συσκευή ελέγχου ανίχνευσης της υπερπλήρωσης η  οποία, όταν είναι συνδεδεμένη με το όχημα, θα δίνει σήμα που μόνον αυτό θα επιτρέπει τη φόρτωση,  υπό τον όρο ότι κανένας από τους αισθητήρες υπερπλήρωσης των αυτοτελών διαμερισμάτων δεν ανιχνεύει  υπερβολικά υψηλή στάθμη. 3.1. Το όχημα πρέπει να συνδέεται με τη μονάδα ελέγχου της εξέδρας φόρτωσης μέσω τυποποιημένου  ζεύγους ρευματοδότου-ρευματολήπτου με 10 ακροδέκτες. Ο αρσενικός ρευματολήπτης προσαρμόζεται επί  του οχήματος ενώ ο θηλυκός ρευματοδότης προσαρμόζεται στο άκρο ελεύθερου καλωδίου που συνδέεται με  τη μονάδα ελέγχου της εξέδρας φόρτωσης. 3.2. Οι ανιχνευτές υψηλής στάθμης του οχήματος είναι είτε δισύρματοι αισθητήρες με θερμίστορ ή  οπτική διάταξη, είτε πεντασύρματοι οπτικοί αισθητήρες, είτε συμβατές ισοδύναμες διατάξεις, υπό τον  όρο το σύστημα να είναι ασφαλές ακόμη και σε περίπτωση αστοχίας (σημ.: τα θερμίστορ πρέπει να έχουν  αρνητικό συντελεστή θερμοκρασίας). 3.3. Η μονάδα ελέγχου της εξέδρας φόρτωσης πρέπει να είναι κατάλληλη και για δισύρματα και για  πεντασύρματα συστήματα. 3.4. Το βυτιοφόρο πρέπει να συνδέεται με την εξέδρα φόρτωσης διά μέσου του κοινού σύρματος επανόδου  των αισθητήρων υπερπλήρωσης το οποίο συνδέεται με τον ακροδέκτη αριθ. 10 του αρσενικού ρευματολήπτη  μέσω του πλαισίου του οχήματος. Ο ακροδέκτης αριθ. 10 του θηλυκού ρευματοδότη πρέπει να συνδέεται  με το περίβλημα της μονάδας ελέγχου, και αυτό με τη γείωση της εξέδρας φόρτωσης. 3.5. Όλα τα εγκεκριμένα βυτιοφόρα που φορτώνονται από τον πυθμένα οφείλουν να φέρουν αναγνωριστική  πινακίδα (σημείο 2.3) που αναφέρει τον τύπο των εγκατεστημένων αισθητήρων υπερπλήρωσης (δηλαδή αν  είναι δισύρματοι ή πεντασύρματοι αισθητήρες). 4. Θέση των συνδέσεων 4.1. Ο σχεδιασμός των εγκαταστάσεων φόρτωσης και συλλογής των ατμών επί της εξέδρας πρέπει να  βασίζεται στις ακόλουθες θέσεις των εξαρτημάτων προσαρμογής επί του οχήματος. 4.1.1. Το ύψος του κεντρικού άξονα των εξαρτημάτων προσαρμογής για τη μετάγγιση των υγρών πρέπει να  είναι το πολύ 1,4 m (με κενό όχημα) και το ελάχιστο 0,5 m (με έμφορτο όχημα), ενώ το επιθυμητό ύψος  μπορεί να κυμαίνεται από 0,7 έως 1,0 m 7 4.1.2. Τα εξαρτήματα προσαρμογής για τη μετάγγιση πρέπει να απέχουν μεταξύ τους τουλάχιστον 0,25 m  (και κατά προτίμηση 0,3 m). 4.1.3. Όλα τα εξαρτήματα προσαρμογής για μετάγγιση των υγρών πρέπει να περιλαμβάνονται στο  εσωτερικό επιφανείας μεγίστου μήκους 2,5 m. 4.1.4. Το εξάρτημα προσαρμογής για τη συλλογή των ατμών πρέπει να βρίσκεται κατά προτίμηση δεξιά  της επιφανείας που περιβάλλει τα εξαρτήματα προσαρμογής για τη μετάγγιση των υγρών και σε ύψος το  πολύ 1,5 m (κενό) και τουλάχιστον 0,5 m (έμφορτο). 4.2. Ο σύνδεσμος του ανιχνευτή υπερπλήρωσης με τη γείωση πρέπει να τοποθετείται στα δεξιά των  εξαρτημάτων προσαρμογής για τη μετάγγιση των υγρών και τη συλλογή των ατμών, και σε ύψος το πολύ  1,5 m (με κενό όχημα) και τουλάχιστον 0,5 m (με έμφορτο όχημα). 4.3. Το προαναφερόμενο σύστημα σύνδεσης πρέπει να βρίσκεται σε μία και μόνο πλευρά του οχήματος. 5. Αλληλοασφαλιζόμενα συστήματα 5.1. Ανίχνευση υπερπλήρωσης/γείωση Δεν πρέπει να μπορεί να γίνει φόρτωση παρά μόνον αν η συνδυασμένη συσκευή ελέγχου  υπερπλήρωσης/γείωσης δίνει σήμα που την επιτρέπει. Σε περίπτωση υπερχείλισης ή διακοπής της γείωσης του οχήματος, η συσκευή ελέγχου της εξέδρας  φόρτωσης πρέπει να κλείνει τη δικλείδα ελέγχου της φόρτωσης επί της εξέδρας. 5.2. Ανίχνευση της συλλογής των ατμών Δεν πρέπει να μπορεί να γίνεται φόρτωση αν δεν έχει συνδεθεί με το όχημα ο αγωγός συλλογής των  ατμών και δεν είναι ελεύθερη η διόδος ώστε οι εκτοπιζόμενοι ατμοί να ρέουν από το όχημα στο σύστημα  συλλογής ατμών της εγκατάστασης.


Avis juridique important

|

31974L0483

Οδηγία 74/483/ΕΟΚ του Συμβουλίου της 17ης Σεπτεμβρίου 1974 περί προσεγγίσεως των νομοθεσιών των κρατών μελών που αφορούν στις εξωτερικές προεξοχές των οχημάτων με κινητήρα

Επίσημη Εφημερίδα αριθ. L 266 της 02/10/1974 σ. 0004 - 0013 Φινλανδική ειδική έκδοση: Κεφάλαιο 13 τόμος 4 σ. 0058  Ελληνική ειδική έκδοση: Κεφάλαιο 13 τόμος 3 σ. 0012  Σουηδική ειδική έκδοση: Κεφάλαιο 13 τόμος 4 σ. 0058  Ισπανική ειδική έκδοση: Κεφάλαιο 13 τόμος 4 σ. 0031  Πορτογαλική ειδική έκδοση : Κεφάλαιο 13 τόμος 4 σ. 0031

ΟΔΗΓΙΑ ΤΟΥ ΣΥΜΒΟΥΛΙΟΥ της 17ης Σεπτεμβρίου 1974 περί προσεγγίσεως των νομοθεσιών των Κρατών μελών που αφορούν στις εξωτερικές προεξοχές των οχημάτων με κινητήραΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής,  Εκτιμώντας:  ότι οι τεχνικές προδιαγραφές των εθνικών νομοθεσιών τις οποίες πρέπει να πληρούν τα οχήματα με κινητήρα αφορούν μεταξύ άλλων στις εξωτερικές προεξοχές- ότι οι προδιαγραφές αυτές διαφέρουν από το ένα Κράτος μέλος στο άλλο και ως εκ τούτου είναι ανάγκη να υιοθετηθούν οι ίδιες προδιαγραφές από όλα τα Κράτη μέλη, είτε συμπληρωματικά είτε σε αντικατάσταση των υφισταμένων ρυθμίσεων, ιδίως για να καταστεί  δυνατή η εφαρμογή για κάθε τύπο οχήματος της διαδικασίας εγκρίσεως ΕΟΚ που ρυθμίζεται από την οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών που αφορούν στην έγκριση των οχημάτων με κινητήρα  και των ρυμουλκουμένων τους(2)- ότι όσον αφορά στις τεχνικές προδιαγραφές συνιστάται να λαμβάνονται υπόψη αυτές που υιοθετήθηκαν από την Οικονομική Επιτροπή για την Ευρώπη του ΟΗΕ στον κανονισμό αριθ. 26 (Ομοιόμορφες προδιαγραφές περί της επικυρώσεως των οχημάτων με κινητήρα όσον  αφορά στις εξωτερικές προεξοχές τους)(3), ο οποίος προσαρτάται στη συμφωνία της 20ής Μαρτίου 1958, περί θεσπίσεως ομοιόμορφων συνθηκών επικυρώσεως και αμοιβαίας αναγνωρίσεως των επικυρώσεων των εξαρτημάτων και των εξοπλισμών των οχημάτων με κινητήρα- ότι αυτές οι προδιαγραφές έχουν εφαρμογή στα οχήματα με κινητήρα της κατηγορίας M1, η δε διεθνής ταξινόμηση των οχημάτων με κινητήρα εμφαίνεται στην οδηγία 70/156/ΕΟΚ- ότι η προσέγγιση των εθνικών νομοθεσιών περί των οχημάτων με κινητήρα περιλαμβάνει αναγνώριση μεταξύ των Κρατών μελών των διενεργηθέντων ελέγχων από κάθε ένα από αυτά με βάση τις κοινές προδιαγραφές και ότι ένα τέτοιο σύστημα για να λειτουργήσει καλά  προϋποθέτει ότι οι προδιαγραφές αυτές θα εφαρμοσθούν από όλα τα Κράτη μέλη από μια και την αυτή ημερομηνία,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Ως όχημα κατά την έννοια της παρούσης οδηγίας νοείται κάθε όχημα με κινητήρα της κατηγορίας M1 όπως ορίζεται στο παράρτημα I της οδηγίας 70/156/ΕΟΚ, που προορίζεται να κυκλοφορεί επί οδού, έχον τουλάχιστον τέσσερις τροχούς και εκ κατασκευής  μεγίστη ταχύτητα των 25 km/h.   Άρθρο 2  Τα Κράτη μέλη δεν δύνανται να αρνηθούν την έγκριση ΕΟΚ ούτε την έγκριση από εθνικής πλευράς ενός οχήματος για λόγους που αφορούν τις εξωτερικές προεξοχές, αν αυτές ανταποκρίνονται στις προδιαγραφές των παραρτημάτων I και II.   Άρθρο 3  Τα Κράτη μέλη δεν μπορούν να αρνηθούν ή να απαγορεύσουν την πώληση, την καταχώρηση στα μητρώα, τη θέση σε κυκλοφορία ή τη χρήση των οχημάτων για λόγους που αφορούν στις εξωτερικές προεξοχές, αν αυτές ανταποκρίνονται στις προδιαγραφές των  παραρτημάτων I και II.   Άρθρο 4  Το Κράτος μέλος που προέβη στην έγκριση λαμβάνει μέτρα που είναι αναγκαία για να πληροφορείται επί πάσης τροποποιήσεως ενός των στοιχείων ή ενός των χαρακτηριστικών που αναφέρονται στο παράρτημα I σημείο 2.2. Οι αρμόδιες αρχές αυτού του Κράτους  μέλους εκτιμούν αν πρέπει να προβούν επί του τροποποιημένου πρωτοτύπου σε νέες δοκιμές συνοδευόμενες από νέο πρακτικό. Σε περίπτωση κατά την οποία συνάγεται εκ των δοκιμών ότι οι προδιαγραφές της παρούσης οδηγίας δεν ετηρήθησαν, δεν επιτρέπεται η  τροποποίηση.   Άρθρο 5  Οι τροποποιήσεις που είναι αναγκαίες για να προσαρμοσθούν στην τεχνική πρόοδο οι προδιαγραφές των παραρτημάτων I, II και III, εκδίδονται σύμφωνα με τη διαδικασία που προβλέπεται στο άρθρο 13 της οδηγίας 70/156/ΕΟΚ.   Άρθρο 6  1. Τα Κράτη μέλη εκδίδουν και δημοσιεύουν πριν από την 1η Ιουνίου 1975 τις διατάξεις που είναι αναγκαίες για να συμμορφωθούν προς την παρούσα οδηγία και ενημερώνουν αμέσως περί αυτού την Επιτροπή. Εφαρμόζουν τις διατάξεις αυτές από την 1η  Οκτωβρίου 1975.  2. Από της κοινοποιήσεως της παρούσης οδηγίας τα Κράτη μέλη μεριμνούν για την ενημέρωση της Επιτροπής εγκαίρως ώστε να δυνηθεί να υποβάλει τις παρατηρήσεις της επί παντός σχεδίου νομοθετικών, κανονιστικών ή διοικητικών διατάξεων που σκοπεύουν να  θεσπίσουν στον τομέα που διέπεται από την παρούσα οδηγία.   Άρθρο 7  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 17 Σεπτεμβρίου 1974.  Για το Συμβούλιο Ο Πρόεδρος J. SAUVAGNARGUES  (1) ΕΕ αριθ. Α 55 της 13.5.1974, σ. 14.  (2) ΕΕ αριθ. Ν 42 της 23.2.1970, σ. 1.  (3) Έγγραφα ECE της Γενεύης E/ECE/324 E/ECE/TRANS/505 (rev. 1 Add. 25.)     ΠΑΡΑΡΤΗΜΑ I   ΓΕΝΙΚΟΤΗΤΕΣ, ΟΡΙΣΜΟΙ, ΑΙΤΗΣΗ ΕΓΚΡΙΣΕΩΣ ΕΟΚ, ΕΓΚΡΙΣΗ ΕΟΚ, ΓΕΝΙΚΕΣ ΠΡΟΔΙΑΓΡΑΦΕΣ, ΕΙΔΙΚΕΣ ΠΡΟΔΙΑΓΡΑΦΕΣ, ΠΙΣΤΟΤΗΣ ΠΑΡΑΓΩΓΗΣ (1) 1. ΓΕΝΙΚΟΤΗΤΕΣ 1.1. Οι προδιαγραφές του παρόντος παραρτήματος δεν έχουν εφαρμογή στα εξωτερικά κάτοπτρα οδηγήσεως ούτε στα εξαρτήματα όπως οι κεραίες ραδιοφώνων και οι σχάρες αποσκευών.  1.2. Ο σκοπός των προδιαγραφών αυτών είναι να μειώσουν τον κίνδυνο ή τη σοβαρότητα των σωματικών τραυμάτων τα οποία θα υποστεί ένα άτομο που θα κτυπηθεί ή θα αγγιχθεί από το αμάξωμα σε περίπτωση συγκρούσεως.  2. ΟΡΙΣΜΟΙ Κατά την έννοια της παρούσης οδηγίας νοείται:  2.1. Ως "έγκριση του οχήματος" η έγκριση ενός τύπου οχήματος όσον αφορά τις εξωτερικές προεξοχές του.  2.2. Ως "τύπος οχημάτων όσον αφορά τις εξωτερικές προεξοχές" τα οχήματα με κινητήρα που δεν παρουσιάζουν μεταξύ τους ουσιώδεις διαφορές, οι δε διαφορές αυτές δυνατόν να αφορούν, παραδείγματος χάριν, τη μορφή της εξωτερικής επιφανείας, ή τα υλικά από τα  οποία αυτή έχει κατασκευασθεί.  2.3. Ως "εξωτερική επιφάνεια" η δομική ενότητα που αποτελεί το εξωτερικό του οχήματος που θα περιλαμβάνει το κάλυμμα του κινητήρα, το σκέπασμα του χώρου αποσκευών, τις θύρες, τα φτερά και τα ορατά στοιχεία ενισχύσεως.  2.4. Ως "γραμμή δαπέδου" μία γραμμή που ορίζεται ως ακολούθως:  μετατοπίζεται γύρω από ένα όχημα ένας κώνος με κατακόρυφο άξονα που έχει μισή γωνία 30o κατά τρόπο ώστε να παραμένει εφαπτόμενος στο πιο χαμηλό σημείο κατά το δυνατό στην εξωτερική επιφάνεια του αμαξώματος. Η γραμμή του δαπέδου είναι το γεωμετρικό ίχνος  των σημείων επαφής. Κατά τον προσδιορισμό της "γραμμής δαπέδου" δεν λαμβάνονται υπόψη τα σημεία εφαρμογής ανυψωτήρα (γρύλου), οι σωλήνες εξατμίσεως και οι τροχοί. Όσο για τα κενά μέσα στα οποία περνούν οι τροχοί τα θεωρούμε πληρωμένα από μία φανταστική  επιφάνεια που προεκτείνει χωρίς διακοπή την προκείμενη εξωτερική επιφάνεια.  2.5. Ως "ακτίνα καμπυλότητος" το κατά προσέγγιση μέγεθος ενός στρογγυλεμένου αριθμού και όχι ένα ειδικό γεωμετρικό σχήμα.  3. ΑΙΤΗΣΗ ΕΓΚΡΙΣΕΩΣ 3.1. Η αίτηση εγκρίσεως ΕΟΚ όσον αφορά τις εξωτερικές προεξοχές του υποβάλλεται από τον κατασκευαστή του οχήματος ή τον εντολοδόχο του.  3.2. Συνοδεύεται από τα ακόλουθα αριθμημένα στοιχεία σε τρία αντίτυπα:  3.2.1. φωτογραφίες του εμπροσθίου τμήματος, του οπισθίου τμήματος και των πλευρικών τμημάτων του οχήματος,  3.2.2. σχέδια με διαστάσεις των προφυλακτήρων και κατά περίπτωση,  3.2.3. σχέδια ορισμένων εξωτερικών προεξοχών και αν είναι σκόπιμο, σχέδια ορισμένων τμημάτων της εξωτερικής επιφανείας που αναφέρεται στο σημείο 6.9.1.  3.3. Πρέπει να προσκομισθούν στην επιφορτισμένη με τις δοκιμές τεχνική υπηρεσία:  3.3.1. είτε ένα αντιπροσωπευτικό όχημα του τύπου προς έγκριση, είτε το (ή τα) τμήμα (τμήματα) του οχήματος που θεωρείται (θεωρούνται) ουσιώδες (η) για την εκτέλεση των ελέγχων και δοκιμών που προδιαγράφονται από το παρόν παράρτημα.  3.3.2. Με αίτηση της εν λόγω τεχνικής υπηρεσίας ορισμένα εξαρτήματα και ορισμένα δείγματα των χρησιμοποιουμένων υλικών.  4. ΕΓΚΡΙΣΗ ΕΟΚ (4.1.) (4.2.) (4.3.) (4.4.) (4.4.1.) (4.4.2.) (4.5.) 4.6. Επισυνάπτεται στο δελτίο εγκρίσεως ΕΟΚ ένα δελτίο σύμφωνο με το υπόδειγμα που εμφαίνεται στο παράρτημα III.  5. ΓΕΝΙΚΕΣ ΠΡΟΔΙΑΓΡΑΦΕΣ 5.1. Οι διατάξεις του παρόντος παραρτήματος δεν έχουν εφαρμογή στα μέρη της εξωτερικής επιφάνειας που ενώ το όχημα είναι με φορτίο και οι θύρες, τα παράθυρα και τα καλύμματα κλπ. είναι κλειστά, βρίσκονται:  5.1.1. σε ύψος μεγαλύτερο των 2 m,  5.1.2. κάτω από τη γραμμή δαπέδου,  5.1.3. σε τέτοια θέση ώστε είναι αδύνατον να αγγιχθούν, σε στατικές συνθήκες, από μία σφαίρα διαμέτρου 100 mm.  5.2. Η εξωτερική επιφάνεια των οχημάτων δεν πρέπει να περιλαμβάνει ούτε αιχμηρά τμήματα ή κοφτερά, ούτε προεξοχές διευθυνόμενες προς τα έξω, οι οποίες λόγω του σχήματός τους, των διαστάσεών τους, του προσανατολισμού τους ή της σκληρότητός τους, θα ήταν  σε θέση να αυξήσουν τον κίνδυνο ή τη σοβαρότητα των σωματικών τραυμάτων στα οποία υπόκειται ένα άτομο που θα κτυπηθεί ή θα αγγιχθεί από το αμάξωμα σε περίπτωση συγκρούσεως.  5.3. Η εξωτερική επιφάνεια των οχημάτων δεν πρέπει να περιλαμβάνει τμήματα προσανατολισμένα προς τα έξω και ικανά να αγκιστρώνουν τους πεζούς, τους ποδηλάτες ή τους μοτοποδηλάτες.  5.4. Με την επιφύλαξη των διατάξεων των σημείων 5.5, 6.1.3, 6.3, 6.4.2, 6.7.1, 6.8.1 και 6.10, κανένα προεξέχον σημείο της εξωτερικής επιφανείας δεν πρέπει να έχει ακτίνα καμπυλότητος μικρότερη των 2,5 mm.  5.5. Τα προεξέχοντα μέρη της εξωτερικής επιφανείας, που αποτελούνται από υλικό του οποίου η σκληρότητα δεν υπερβαίνει τα 60 shore A, μπορούν να έχουν ακτίνα καμπυλότητος μικρότερη των 2,5 mm.  6. ΕΙΔΙΚΕΣ ΠΡΟΔΙΑΓΡΑΦΕΣ 6.1. Διακοσμητικά υλικά 6.1.1. Τα πρόσθετα διακοσμητικά στοιχεία που προεξέχουν πλέον των 10 mm από τη βάση τους πρέπει να υποχωρούν, να αποκολλώνται ή να πέφτουν υπό την δράση δυνάμεως 10 daN εφαρμοζομένης σε οποιαδήποτε διεύθυνση στο πλέον προεξέχον σημείο τους πάνω σε ένα  επίπεδο περίπου παράλληλο προς την επιφάνεια στην οποία είναι τοποθετημένα. Οι διατάξεις αυτές δεν έχουν εφαρμογή στα διακοσμητικά στοιχεία που υπάρχουν στις σχάρες των ψυγείων για τα οποία έχουν εφαρμογή οι γενικές προδιαγραφές του σημείου 5 μόνο.  6.1.2. Οι ταινίες ή τα προστατευτικά στοιχεία που υπάρχουν στην εξωτερική επιφάνεια δεν υποβάλλονται στις προδιαγραφές του σημείου 6.1.1. Πάντως πρέπει να είναι σταθερά στερεωμένα στο όχημα.  6.1.3. Η προδιαγραφή η σχετική με την ελάχιστη ακτίνα καμπυλότητος 2,5 mm δεν έχει εφαρμογή στα πρόσθετα διακοσμητικά στοιχεία όταν έχουν πάχος μικρότερο των 5 mm. Οι γωνίες όμως αυτών των διακοσμητικών στοιχείων που κατευθύνονται προς τα έξω πρέπει να  είναι στρογγυλευμένες.  6.2. Προβολείς 6.2.1. Τα γείσα και τα πλαίσια που προεξέχουν επιτρέπονται στους προβολείς υπό τον όρο να μη προεξέχουν περισσότερο από 30 mm σε σχέση με την εξωτερική όψη της υάλου του προβολέως και η ακτίνα καμπυλότητός τους να μην είναι σε κανένα σημείο μικρότερη  των 2,5 mm.  6.2.2. Οι προβολείς που διά μετατοπίσεως εισχωρούν στο εσωτερικό του αμαξώματος πρέπει να πληρούν τις προδιαγραφές του σημείου 6.2.1 τόσο όταν είναι σε θέση λειτουργίας, όσο και όταν έχουν εισχωρήσει εντός του αμαξώματος.  6.3. Σχάρες και μεσοδιαστήματα μεταξύ στοιχείων 6.3.1. Οι προδιαγραφές του σημείου 5.4 δεν έχουν εφαρμογή στα μεσοδιαστήματα που υπάρχουν μεταξύ των κινητών ή ακινήτων στοιχείων περιλαμβανομένων των στοιχείων των σχαρών εισόδου ή εξόδου του αέρος και της μάσκας του ψυγείου υπό τον όρο η απόσταση  μεταξύ δύο διαδοχικών στοιχείων να μην υπερβαίνει τα 40 mm. Όταν η απόσταση αυτή περιλαμβάνει μεταξύ 40 και 25 mm οι ακτίνες καμπυλότητος πρέπει να είναι ίσες ή μεγαλύτερες του 1 mm. Τουναντίον, αν η απόσταση μεταξύ δύο διαδοχικών στοιχείων είναι ίση ή  μικρότερη των 25 mm οι ακτίνες καμπυλότητος των εξωτερικών όψεων των στοιχείων πρέπει να είναι τουλάχιστον 0,5 mm.  6.3.2. Η σύνδεση της εμπροσθίας όψεως με τις πλάγιες όψεις κάθε στοιχείου που σχηματίζουν σχάρα ή μεσοδιάστημα πρέπει να είναι στρογγυλευμένη.  6.4. Υαλοκαθαριστήρας 6.4.1. Τα σάρωθρα του υαλοκαθαριστήρα πρέπει να είναι στερεωμένα κατά τρόπο ώστε το στέλεχος που φέρει το σάρωθρο να επικαλύπτεται από ένα προστατευτικό στοιχείο με ακτίνα καμπυλότητος που να πληρεί την προδιαγραφή του σημείου 5.4 και με ελάχιστη  επιφάνεια 150 mm2.  6.4.2. Το σημείο 5.4 δεν έχει εφαρμογή ούτε στα σάρωθρα ούτε σε κανένα στοιχείο της υποστηρίξεως. Πάντως τα όργανα αυτά δεν πρέπει να παρουσιάζουν ούτε οξείες γωνίες ούτε κοφτερά μέρη ή αιχμηρά χωρίς λειτουργικό χαρακτήρα.  6.5. Προφυλακτήρες 6.5.1. Τα πλευρικά άκρα των προφυλακτήρων πρέπει να είναι κυρτά προς την "εξωτερική επιφάνεια" κατά τρόπο ώστε να μειώνουν τον κίνδυνο αγγιστρώσεως.  6.5.2. Τα στοιχεία που αποτελούν τους προφυλακτήρες πρέπει να έχουν σχεδιασθεί κατά τρόπο ώστε όλες οι άκαμπτες επιφάνειες που βλέπουν προς τα έξω να έχουν ελάχιστη ακτίνα καμπυλότητος 5 mm.  6.6. Λαβές, πείροι στροφείς και κουμπιά ανοίγματος των θυρών, χώρων αποσκευών και θυρίδων, στόμια και καπάκια δεξαμενής καυσίμων 6.6.1. Τα στοιχεία αυτά δεν πρέπει να προκαλούν προεξοχή μεγαλύτερη των 40 mm για τις λαβές των πλευρικών θυρών και 30 mm για όλες τις άλλες περιπτώσεις.  6.6.2. Αν οι λαβές των πλευρικών θυρών είναι περιστρεφομένου τύπου, πρέπει να πληρούν τους ακόλουθους όρους:  6.6.2.1. Το ανοιχτό άκρο της λαβής πρέπει να κατευθύνεται προς τα πίσω και η λαβή να είναι διατεταγμένη κατά τρόπο ώστε να περιστρέφεται παράλληλα προς το επίπεδο της θύρας και να μη περιστρέφεται προς τα έξω.  6.6.2.2. Το άκρο της λαβής πρέπει να είναι κυρτό προς τη θύρα και να είναι εγκατεστημένο σε ένα κοίλο χώρο.  6.7. Περικόχλια τροχών, καλύμματα ακραξονίων και τάσια 6.7.1. Οι προδιαγραφές του σημείου 5.3 δεν έχουν εφαρμογή σ' αυτά τα στοιχεία.  6.7.2. Τα περικόχλια των τροχών, τα καλύμματα των ακραξονίων και τα τάσια δεν πρέπει να παρουσιάζουν προεξοχές με μορφή πτερυγίων.  6.7.3. Κατά την κίνηση σε ευθεία γραμμή κανένα μέρος των τροχών, εκτός των ελαστικών, που βρίσκεται πάνω από ένα οριζόντιο επίπεδο που διέρχεται από τον άξονα περιστροφής τους δεν πρέπει να προεξέχει πέρα από την κατακόρυφο προβολή σε οριζόντιο επίπεδο  της εξωτερικής επιφανείας ή δομής. Πάντως, αν το απαιτούν λειτουργικές ανάγκες, τα τάσια των τροχών που καλύπτουν τα περικόχλια τροχών και ακραξονίων μπορούν να προεξέχουν πέρα από την κατακόρυφη προβολή της επιφανείας ή της εξωτερικής δομής, υπό τον  όρο η επιφάνεια του προεξέχοντος τμήματος να έχει ακτίνα καμπυλότητος τουλάχιστον ίση προς 30 mm και η προεξοχή, σχετικά με την κατακόρυφη προβολή της επιφάνειας ή της εξωτερικής δομής, να μην υπερβαίνει σε καμιά περίπτωση τα 30 mm.  6.8. Γωνίες λαμαρίνων 6.8.1. Οι ακμές των λαμαρίνων, όπως τα άκρα των υδρορροών και οι οδηγοί ολισθήσεως των κυλιομένων θυρών, είναι αποδεκτές υπό τον όρο τα άκρα τους να είναι κυρτωμένα ή ότι αυτές οι ακμές να καλύπτονται από ένα προστατευτικό υλικό που να πληρεί τις  διατάξεις του παρόντος παραρτήματος που έχουν εφαρμογή σ' αυτό.  6.9. Τοιχώματα του αμαξώματος 6.9.1. Η ακτίνα καμπυλότητος των πτυχών των τοιχωμάτων μπορεί να είναι μικρότερη των 2,5 mm υπό τον όρο να μην είναι μικρότερη του ενός δεκάτου του ύψους "H" της προεξοχής μετρουμένου σύμφωνα με τη μέθοδο που αναλύεται στο παράρτημα II.  6.10. Πλευρικοί εκτροπείς αέρος και βροχής 6.10.1. Οι ακμές των πλευρικών εκτροπέων που μπορούν να κατευθύνονται προς τα έξω πρέπει να έχουν ακτίνα καμπυλότητος τουλάχιστον 1 mm.  6.11. Σημεία ανυψώσεως με ανυψωτήρα (γρύλο) 6.11.1. Τα σημεία ανυψώσεως με ανυψωτήρα δεν πρέπει να προεξέχουν περισσότερο των 10 mm σχετικά με την κατακόρυφη προβολή της γραμμής δαπέδου που διέρχεται ακριβώς από πάνω.  (7.) (7.1.) (7.1.1.) (7.1.2.) (7.2.) 8. ΠΙΣΤΟΤΗΣ ΠΑΡΑΓΩΓΗΣ (8.1.) 8.2. Για να εξακριβωθεί η πιστότης ως προς τον εγκεκριμένο τύπο διενεργείται ένας επαρκής αριθμός ελέγχων με δειγματοληψία στα οχήματα σειράς.  (9.) (9.1.) (9.2.) (10.)   (1) Το κείμενο του παρόντος παραρτήματος είναι ανάλογο κατ' ουσία προς αυτό του κανονισμού αριθ. 26 της Οικονομικής Επιτροπής για την Ευρώπη του ΟΗΕ. Ειδικότερα οι υποδιαιρέσεις σε σημεία είναι οι ίδιες. Γι' αυτό αν ένα σημείο του κανονισμού  αριθ. 26 δεν έχει αντίστοιχο στο παράρτημα αυτό, ο αριθμός του αναφέρεται για υπόμνηση εντός παρενθέσεων.      ΠΑΡΑΡΤΗΜΑ II   ΜΕΘΟΔΟΣ ΠΡΟΣΔΙΟΡΙΣΜΟΥ ΤΟΥ ΥΨΟΥΣ ΤΩΝ ΠΡΟΕΞΟΧΩΝ ΤΗΣ "ΕΞΩΤΕΡΙΚΗΣ ΕΠΙΦΑΝΕΙΑΣ"  1. Το ύψος H μιας προεξοχής προσδιορίζεται γραφικώς σε σχέση με την περιφέρεια ενός κύκλου διαμέτρου 165 mm εφαπτομένου εσωτερικά στις 4 εξωτερικές περιμέτρους της "εξωτερικής  επιφανείας" του τμήματος προς εξακρίβωση.  2. Το ύψος H είναι η μεγίστη τιμή της αποστάσεως, μετρουμένης σε μία ευθεία που διέρχεται από το κέντρο του κύκλου διαμέτρου 165 mm μεταξύ της περιφερείας του εν λόγω κύκλου και της εξωτερικής περιμέτρου της προεξοχής (βλέπε εικόνα 1).  3. Όταν η προεξοχή έχει τέτοιο σχήμα ώστε ένα μέρος της εξωτερικής περιμέτρου της "εξωτερικής επιφανείας" του τμήματος που εξετάζεται δεν μπορεί να αγγιχθεί εξωτερικά από ένα κύκλο διαμέτρου 165 mm, η περίμετρος της επιφανείας σ' αυτό το σημείο  υποτίθεται ότι αντιστοιχεί στο τμήμα της περιφερείας του κύκλου διαμέτρου 100 mm που περιλαμβάνεται μεταξύ των σημείων επαφής με την εξωτερική περίμετρο (βλέπε εικόνα 2).  4. Ο κατασκευαστής πρέπει να προσκομίσει σχέδια τομής της "εξωτερικής επιφανείας" των εξεταζομένων τμημάτων για να επιτρέψει τον προσδιορισμό του ύψους των προεξοχών με την πιο πάνω μέθοδο.         ΠΑΡΑΤΗΜΑ III   ΥΠΟΔΕΙΓΜΑ  Ένδειξη της διοικήσεως ΠΑΡΑΡΤΗΜΑ ΤΟΥ ΔΕΛΤΙΟΥ ΕΓΚΡΙΣΕΩΣ ΕΟΚ ΕΝΟΣ ΤΥΠΟΥ ΟΧΗΜΑΤΟΣ ΟΣΟΝ ΑΦΟΡΑ ΤΙΣ ΠΡΟΕΞΟΧΕΣ ΤΟΥ (Άρθρο 4 παράγραφος 2 και άρθρο 10 της οδηγίας του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών που αφορούν την έγκριση των οχημάτων με κινητήρα και των ρυμουλκουμένων τους) Αριθ. Εγκρίσεως......  1. Βιομηχανικό ή εμπορικό σήμα του οχήματος με κινητήρα.....  2. Τύπος του οχήματος.....  3. Ονοματεπώνυμο και διεύθυνση του κατασκευαστή.....  4. Ονοματεπώνυμο και διεύθυνση του τυχόν εντολοδόχου του κατασκευαστή.....  .....  5. Το όχημα παρουσιάσθηκε για έγκριση την.....  6. Επιφορτισμένη με τις δοκιμές τεχνική υπηρεσία.....  7. Ημερομηνία του πρακτικού που χορηγήθηκε από την υπηρεσία αυτή.......  8. Αριθμός του πρακτικού που χορηγήθηκε από την υπηρεσία αυτή.......  9. Η έγκριση όσον αφορά τις εξωτερικές προεξοχές χορηγήθηκε/απερρίφθη(1).....  10. Τόπος.....  11. Ημερομηνία.....  12. Υπογραφή.....  13. Επισυνάπτονται τα ακόλουθα στοιχεία που φέρουν τον αριθμό εγκρίσεως που αναφέρεται πιο πάνω.....  .....φωτογραφίες του εμπροσθίου, του οπισθίου και των πλευρικών τμημάτων του οχήματος,  .....σχέδια με διαστάσεις των προφυλακτήρων και κατά περίπτωση,  .....σχέδια ορισμένων περιοχών.    (1) Διαγράψατε την περιττή ένδειξη